CELEX: 
Language: da
Date: 2013-11-16 00:00:00
Title: 2013/570/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Kemikalieagentur for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Kemikalieagentur for regnskabsåret 2011

16.11.2013   
            
            
               DA
            
            
               Den Europæiske Unions Tidende
            
            
               L 308/209
            
         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske Kemikalieagentur for regnskabsåret 2011
   (2013/570/EU)
   EUROPA-PARLAMENTET,
   
               —
            
            
               der henviser til det endelige årsregnskab for Det Europæiske Kemikalieagentur for regnskabsåret 2011,
            
         
               —
            
            
               der henviser til Revisionsrettens beretning om årsregnskabet for Det Europæiske Kemikalieagentur for regnskabsåret 2011 med agenturets svar (1),
            
         
               —
            
            
               der henviser til Rådets henstilling af 12. februar 2013 (05753/2013 — C7-0041/2013),
            
         
               —
            
            
               der henviser til artikel 319 i traktaten om Den Europæiske Unions funktionsmåde,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
            
         
               —
            
            
               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
            
         
               —
            
            
               der henviser til Europa-Parlamentets og Rådets forordning (EF) nr. 1907/2006 om oprettelse af et europæisk kemikalieagentur (4), særlig artikel 97,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
            
         
               —
            
            
               der henviser til forretningsordenens artikel 77 og bilag VI,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0097/2013),
            
         
               1.
            
            
               meddeler den administrerende direktør for Det Europæiske Kemikalieagentur decharge for gennemførelsen af agenturets budget for regnskabsåret 2011;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Kemikalieagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Martin SCHULZ
         
            Formand
         
      
      
         Klaus WELLE
         
            Generalsekretær
         
      
   
   
      (1)  EUT C 388 af 15.12.2012, s. 73.
   
      (2)  EFT L 248 af 16.9.2002, s. 1.
   
      (3)  EUT L 298 af 26.10.2012, s. 1.
   
      (4)  EUT L 396 af 30.12.2006, s. 1.
   
      (5)  EFT L 357 af 31.12.2002, s. 72.
   
      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Kemikalieagentur for regnskabsåret 2011
      EUROPA-PARLAMENTET,
      
                  —
               
               
                  der henviser til det endelige årsregnskab for Det Europæiske Kemikalieagentur for regnskabsåret 2011,
               
            
                  —
               
               
                  der henviser til Revisionsrettens beretning om årsregnskabet for Det Europæiske Kemikalieagentur for regnskabsåret 2011 med agenturets svar (1),
               
            
                  —
               
               
                  der henviser til Rådets henstilling af 12. februar 2013 (05753/2013 — C7-0041/2013),
               
            
                  —
               
               
                  der henviser til artikel 319 i traktaten om Den Europæiske Unions funktionsmåde,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
               
            
                  —
               
               
                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,
               
            
                  —
               
               
                  der henviser til Europa-Parlamentets og Rådets forordning (EF) nr. 1907/2006 om oprettelse af et europæisk kemikalieagentur (4), særlig artikel 97,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,
               
            
                  —
               
               
                  der henviser til forretningsordenens artikel 77 og bilag VI,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0097/2013),
               
            
                  A.
               
               
                  der henviser til, at Revisionsretten har erklæret, at den har fået rimelig sikkerhed for, at Det Europæiske Kemikalieagenturs årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,
               
            
                  B.
               
               
                  der henviser til, at Parlamentet den 10. maj 2012 gav agenturets administrerende direktør decharge for gennemførelsen af agenturets budget for regnskabsåret 2010 (6), og i sin beslutning vedlagt dechargeafgørelsen bl.a.:
                  
                              —
                           
                           
                              understregede, eftersom agenturet opererer med ikke-opdelte midler i alle sine afsnit, at det er urealistisk at forvente, at alle de aktiviteter, der er opført på budgettet for et kalenderår, både kan blive forpligtet og betalt inden for samme regnskabsår, især hvad angår projektrelaterede aktionsudgifter (f.eks. udvikling af it-systemer)
                           
                        
                              —
                           
                           
                              opfordrede agenturet til at forbedre planlægningen af sine HR-aktiviteter og -projekter i forbindelse med udarbejdelsen af sit årlige arbejdsprogram
                           
                        
                              —
                           
                           
                              glædede sig over, at agenturet har oprettet en særskilt registrerings- og indsendelsesenhed samt en beredskabstaskforce
                           
                        
                              —
                           
                           
                              opfordrede agenturet til at respektere en stram top down-/bottom up-metode for rapportering og klare retningslinjer for at definere de relevante indikatorer og værktøjer, det skal anvende,
                           
                        
            
                  C.
               
               
                  der henviser til, at agenturets samlede budget for regnskabsåret 2011 i henhold til Revisionsrettens beretning var på 93 200 000 EUR, mod 75 500 000 EUR i 2010, hvilket svarer til en stigning på 23,44 %,
               
            
                  D.
               
               
                  der henviser til, at agenturet i regnskabsåret 2011 fungerede som et selvfinansierende agentur og ikke fra Kommissionen modtog noget støttebeløb, der skulle tilbagebetales,
               
            
         Budgetmæssig og økonomisk forvaltning
      
      
                  1.
               
               
                  konstaterer på grundlag af agenturets årsberetning for 2011, at agenturet i overensstemmelse med forordning (EF) nr. 1907/2006 finansieres via de gebyrer, som industrien betaler for registrering af kemiske stoffer og eventuelt via EU-tilskud, jf. finansforordningens artikel 185;
               
            
                  2.
               
               
                  noterer sig, at agenturet i 2011 reelt blev finansieret fuldt ud via gebyrindtægter og ikke modtog noget EU-tilskud; bemærker imidlertid, at agenturet modtog støtte fra Unionen i form af et beløb på kun 500 000 EUR fra Kommissionen (Generaldirektoratet for Miljø) som kontraktmæssig kompensation for at påtage sig visse forberedende opgaver vedrørende Europa-Parlamentets og Rådets kommende forordning (EU) nr. 528/2012 (7) om biocidholdige produkter;
               
            
                  3.
               
               
                  noterer sig, at de indledende budgetmæssige betalingsbevillinger for 2011, jf. bestyrelsens konklusioner fra december 2010, beløb sig til 99 800 000 EUR;
               
            
                  4.
               
               
                  noterer sig, at agenturet ifølge årsberetningen modtog et tilskud fra Kommissionen til opnåelse af balance, der blev registreret som forfinansiering; bemærker endvidere, at dette beløb blev tilbagebetalt fuldstændig til Kommissionen i 2011, da agenturet i 2011 nåede op på de forudsete høje indtægter fra egne gebyrer;
               
            
                  5.
               
               
                  konstaterer, at bestyrelsen i 2011 vedtog to ændringsbudgetter som følger:
                  
                              —
                           
                           
                              det første ændringsbudget forøgede indtægterne med overskuddet fra 2010 i størrelsesordenen 280 565 807,25 EUR; noterer sig, at et beløb på 500 000 EUR samtidig blev opført som øremærkede indtægter i forbindelse med servicekontrakten mellem agenturet og GD Miljø om det forberedende arbejde vedrørende forordning (EU) nr. 528/2012
                           
                        
                              —
                           
                           
                              det andet ændringsbudget reducerede de budgetterede udgifter med 7 142 500 EUR (7 %);
                           
                        
            
                  6.
               
               
                  konstaterer på grundlag af årsberetningen, at udnyttelsesgraden for budgettet for 2011 var på 96 %;
               
            
         Forpligtelser og betalinger
      
      
                  7.
               
               
                  konstaterer på grundlag af årsberetningen, at den samlede fremførsel af forpligtelses- og betalingsbevillinger var på 14 421 314,76 EUR, svarende til 16,2 % af de indgåede forpligtelser; opfordrer agenturet til at underrette dechargemyndigheden om de skridt, der er blevet taget for at råde bod på denne mangel, da niveauet for fremførsler er for højt og i modstrid med budgetprincippet om etårighed;
               
            
                  8.
               
               
                  konstaterer på grundlag af årsberetningen, at det vedtagne budget under afsnit I i 2011 (54 508 000 EUR) blev øget via overførsler fra afsnit III med 4,25 % (2 316 781,90 EUR), hvoraf 2 005 138,33 EUR vedrørte personaleudgifter; bemærker endvidere, at udnyttelsesgraden for afsnit I følgelig nåede op på 99,16 %;
               
            
                  9.
               
               
                  noterer sig, at et samlet beløb på 1 758 060,98 EUR blev annulleret inden for rammerne af det samlede beløb på 12 254 740,59 EUR for forpligtelses- og betalingsbevillinger, der blev fremført fra budgettet for 2010;
               
            
                  10.
               
               
                  noterer med tilfredshed, at agenturet har gjort en indsats for at forbedre planlægningen og overvågningen af ressourcer, og at der er indført retningslinjer til fremme af princippet om etårighed overalt i agenturet; bemærker især, at det lykkedes agenturet at reducere fremførselsraten fra 29 % i 2009 til 17 % i 2010 og til 16,2 % i 2011;
               
            
         Overvågnings- og kontrolsystemerne
      
      
                  11.
               
               
                  tager til efterretning, på grundlag af Revisionsrettens beretning, at resultaterne af den seneste fysiske statusopgørelse, der blev gennemført i 2011, viser, at der er adskillige mangler, navnlig med hensyn til den lave andel af ikt-aktiver, der blev kontrolleret med hensyn til deres værdi; noterer sig endvidere, at der ikke er vedtaget en formel politik med hensyn til formuefortegnelsen; opfordrer agenturet til at underrette dechargemyndigheden om, hvilke foranstaltninger der er truffet for at iværksætte en officiel politik vedrørende faste aktiver;
               
            
                  12.
               
               
                  noterer sig, at agenturet registrerer omkostninger ved ikt-projekter, der allerede er i brug, som udgifter i stedet for at registrere dem som anlægsaktiver; bemærker endvidere, at denne politik forventes at blive formaliseret og officielt godkendt i det første kvartal af 2013; opfordrer agenturet til at underrette dechargemyndigheden om status quo med hensyn til denne politik;
               
            
         Ansættelsesprocedurer
      
      
                  13.
               
               
                  noterer sig, at Revisionsretten har gjort opmærksom på, at ansættelsesprocedurerne er mangelfulde; opfordrer derfor agenturet til at underrette dechargemyndigheden om, hvilke foranstaltninger der er truffet for at råde bod på denne mangel; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling efter vedtægtens artikel 110, for så vidt angår agenturerne;
               
            
                  14.
               
               
                  konstaterer på grundlag af årsberetningen, at agenturet fortsat har evnet at tiltrække sig højt kvalificeret personale med 88 nyansatte i 2011, hvilket betød, at agenturets organisationsplan blev opfyldt med 98 %;
               
            
                  15.
               
               
                  noterer sig, at det samlede antal stillinger besat af midlertidigt ansatte i agenturet pr. 31. december 2011 var 441 ud af 456 disponible stillinger, og at 101 kontraktansatte og udstationerede nationale eksperter var ansat ved udgangen af 2011; noterer sig, at antallet af stillinger besat af kontraktansatte var 62, og at antallet af andre ansatte (udstationerede nationale eksperter, vikarer og praktikanter) var 46;
               
            
                  16.
               
               
                  vil nøje overvåge de forbedrede ansættelses- og udvælgelsesprocedurer, der er blevet indført i løbet af det sidste år; mener, at en fuldstændig gennemførelse af alle regler og procedurer er nødvendig for at sikre agenturets omdømme;
               
            
         Interessekonflikt
      
      
                  17.
               
               
                  glæder sig over, at Revisionsretten foretog en revision med det formål at evaluere den fastlagte politik og procedurerne for håndtering af interessekonflikter hos fire EU-agenturer, herunder Det Europæiske Kemikalieagentur, og fremlagde revisionsresultaterne i Revisionsrettens særberetning nr. 15/2012;
               
            
                  18.
               
               
                  beklager, at agenturet ifølge Revisionsrettens undersøgelsesresultater ved færdiggørelsen af feltarbejdet (i oktober 2011) ikke håndterede interessekonfliktsituationer i fyldestgørende omfang; bemærker endvidere, at agenturets politik for håndtering af interessekonflikter var ufuldstændig, og at interesseerklæringer hverken blev screenet eller offentliggjort, men derimod forseglet, og at der ikke blev udbudt videreuddannelse om interessekonflikter;
               
            
                  19.
               
               
                  glæder sig over, at agenturet vil træffe en række foranstaltninger på baggrund af Revisionsrettens beretning, især:
                  
                              —
                           
                           
                              en politik for håndtering af potentielle interessekonflikter vedtaget i september 2011
                           
                        
                              —
                           
                           
                              en ny og mere detaljeret model for interesseerklæringer
                           
                        
                              —
                           
                           
                              en ny vejledning om udfyldelse af interesseerklæringer, vedtaget i november 2011
                           
                        
                              —
                           
                           
                              offentliggørelse af interesseerklæringer fra agenturets ledelse på agenturets hjemmeside fra januar 2012
                           
                        
                              —
                           
                           
                              nedsættelse af et rådgivende udvalg om interessekonflikter i juni 2012 med konstituerende møde i august 2012
                           
                        
                              —
                           
                           
                              en adfærdskodeks for bestyrelsesmedlemmer, vedtaget i marts 2012
                           
                        
                              —
                           
                           
                              foreløbige udvælgelseskriterier for agenturets organer, vedtaget i september 2012
                           
                        
                              —
                           
                           
                              gennemførelsesbestemmelser om forebyggelse af interessekonflikter og om behandling af oplysninger om potentielle interessekonflikter blandt agenturets ansatte, vedtaget i henholdsvis juni 2012 og oktober 2012
                           
                        
                              —
                           
                           
                              vejledning for ledende medarbejdere om forebyggelse af interessekonflikter, herunder konkrete vurderingskriterier, vedtaget i november 2012
                           
                        
                              —
                           
                           
                              reviderede retningslinjer for de ansatte om gaver og gæstfrihed vedtaget i december 2012;
                           
                        opfordrer indtrængende agenturet til fortsat at reagere på Revisionsrettens anbefalinger for at undgå enhver interessekonflikt i dens forskellige forvaltningsmæssige og operationelle strukturer og til at holde dechargemyndigheden underrettet om implementeringen af de ovennævnte politikker og procedurer samt om enhver anden udvikling angående håndteringen af interessekonflikter;
               
            
                  20.
               
               
                  opfordrer agenturet til i sin årlige aktivitetsrapport at indføre et særligt afsnit, der beskriver de foranstaltninger, der er truffet for at forebygge og håndtere interessekonflikter, herunder:
                  
                              —
                           
                           
                              antal bekræftede tilfælde af interessekonflikter
                           
                        
                              —
                           
                           
                              antal tilfælde af »svingdørsproblemer«
                           
                        
                              —
                           
                           
                              trufne foranstaltninger i de enkelte kategorier
                           
                        
                              —
                           
                           
                              antal indledte procedurer for tilfælde af misbrug af betroede midler og resultaterne heraf
                           
                        
                              —
                           
                           
                              anvendte sanktioner;
                           
                        
            
                  21.
               
               
                  påpeger, at alle bestyrelsesmedlemmernes interesseerklæringer er tilgængelige på agenturets websted, men ikke alle bestyrelsesmedlemmers CV'er; opfordrer agenturet til hurtigst muligt at underrette dechargemyndigheden om de fremskridt, der er gjort med hensyn til dette spørgsmål;
               
            
                  22.
               
               
                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (8) om præstation, økonomisk forvaltning og kontrol med agenturer.
               
            
         (1)  EUT C 388 af 15.12.2012, s. 73.
      
         (2)  EFT L 248 af 16.9.2002, s. 1.
      
         (3)  EUT L 298 af 26.10.2012, s. 1.
      
         (4)  EUT L 396 af 30.12.2006, s. 1.
      
         (5)  EFT L 357 af 31.12.2002, s. 72.
      
         (6)  EUT L 286 af 17.10.2012, s. 192.
      
         (7)  EUT L 167 af 27.6.2012, s. 1.
      
         (8)  Vedtagne tekster, P7_TA(2013)0134 (Se side 374 i denne EUT).